जैनाचार्य की जन्म जयंती पर हुए विभिन्न आयोजन
बूंदी. जैनाचार्यविनितसागर महाराज की जन्म जयंती पर रविवार को समाजबंधु द्वारा धूमधाम से मनाई। इस मौके पर सिलोर स्थित विनित धाम में विभिन्न धार्मिक आयोजन हुए। संगीतमय धार्मिक आयोजनों की शुरुआत रवींद्र काला द्वारा ध्वजारोहण से की गई। इसके बाद आचार्य कल्याणसागर महाराज के चित्र का अनावरण रमेशचंद गंगवाल, आचार्य विनिसागर महाराज के पाद प्रक्षालन नरेशकुमार बाकलीवाल, शास्त्र भेंट लल्लूराम, पारसकुमार, आरती करने का सौभाग्य कैलाशचंद, संजयकुमार को मिला। इससे पहले सम्मेद शिखर विधान का आयोजन किया गया। पूजा-अर्चना के साथ अर्घ्य चढ़ाया गया। भगवान की शांतिधारा का लाभ रमेशचंद, सुरेशकुमार बड़जात्या को मिला। कार्यक्रम में बूंदी जिले सहित जयपुर, दिल्ली, मध्यप्रदेश से भी समाजबंधु शामिल हुए।
hin_Deva hin_Deva